റിസബാവയുടെ കൊവിഡ് പരിശോധനാഫലം പോസിറ്റീവ്, സംസ്കാരം നാളെ അന്തരിച്ച ചലച്ചിത്രതാരം റിസബാവയുടെ കൊവിഡ് പരിശോധനാഫലം പോസിറ്റീവ്. പൊതുദര്ശനം ഒഴിവാക്കിയതായി അറിയിപ്പ് . കൊവിഡ് പ്രോട്ടോക്കോള് അനുസരിച്ച് സംസ്കാരം നാളെ നടക്കും. കൊച്ചിയിലെ സ്വകാര്യ ആശുപത്രിയില് ഇന്ന് വൈകിട്ടായിരുന്നു അന്ത്യം. 55 വയസ്സായിരുന്നു അദ്ദേഹത്തിന്. മൂന്ന് ദിവസം മുമ്ബുണ്ടായ ഹൃദയാഘാതത്തെ തുടര്ന്ന് അദ്ദേഹം ചികിത്സയിലാരുന്നു. 1984ല് വിഷുപ്പക്ഷി എന്ന ചിത്രത്തിലൂടെയാണ് സിനിമാഅഭിനയരംഗത്ത് എത്തിയതെങ്കിലും ഈ ചിത്രം റിലീസായില്ല. പിന്നീട് 1990ല് റിലീസായ ഡോക്ടര് പശുപതി എന്ന സിനിമയില് പാര്വ്വതിയുടെ നായകനായി എത്തി. എന്നാല് കൂടുതല് ശ്രദ്ധിക്കപ്പെട്ടത് 1990ല് തന്നെ റിലീസായ ഇന് ഹരിഹര് നഗര് എന്ന സിനിമയിലെ ജോണ് ഹൊനായി എന്ന വില്ലന് വേഷത്തിലൂടെയാണ്. സിനിമകള് കൂടാതെ ടെലിവിഷന് പരമ്ബരകളിലും റിസബാവ സജീവമാണ്. വിവിധ ചാനലുകളിലായി നിരവധി സീരിയലുകളില് അഭിനയിച്ചു. അഭിനയം കൂടാതെ സിനിമകളില് ഡബ്ബിംഗും ചെയ്തു. മലയാളത്തില് ഇതുവരെ 150 ഓളം സിനിമകളിലും ഇരുപതോളം സീരിയലുകളിലും അഭിനയിച്ചു.